Source: https://beta.e-justice.europa.eu/379/HU/european_account_preservation_order?GREECE&member=1
Timestamp: 2019-11-21 16:12:23
Document Index: 13168062

Matched Legal Cases: ['bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ']

A polgári ügyekben hatáskörrel rendelkező járásbíróságok (Eirinodikeía) és az elsőfokú bíróságok (Protodikeía).
A Bankszámlák és Fizetési Számlák Nyilvántartásainak Rendszere (Sýstima Mitróon Trapezikón Logariasmón kai Logariasmón Pliromón), amely a Pénzügyminisztérium keretében működik.
Informatikai Rendszerek Főtitkársága (Genikí Grammateía Pliroforiakón Systimáton), Pénzügyminisztérium, e-mail-cím: gen-gramm@gsis.gr, tel.: 0030-210 4802000, 0030-210 4803284, 0030-210 4803267.
A bankszámlák és fizetési számlák nyilvántartásainak a Pénzügyminisztérium keretében működő rendszerét a hatóságok, szolgálatok, közigazgatási szervek és egyéb szervek által a hitelintézetekhez intézett, információ szolgáltatása iránti kérelmek továbbítása céljából hozták létre. Ezeket a kérelmeket egy biztonságos harmadik szereplőn (Tiresias) keresztül elektronikus úton küldik meg a hitelintézetek számára, amelyek ugyanezen a csatornán keresztül küldik vissza a számlainformációkat tartalmazó válaszaikat (a 14. cikk (5) bekezdésének a) pontja).
A polgári járásbíróság elutasító határozata ellen az egyesbíróként működő elsőfokú bírósághoz (Monomelés Protodikeío) lehet fellebbezést benyújtani, amelynek elutasító határozatával szemben a Fellebbviteli Bíróság (Efeteío) előtt lehet fellebbezni.
A továbbító hatóság az elsőfokú bíróság. A számlazárolási végzés és egyéb iratok átvételéért és kézbesítéséért a bírósági végrehajtók (dikastikoí epimelités) felelősek.
A bírósági végrehajtók.
Kizárólag közös számlák zárolására van lehetőség; megbízói alszámlák nem zárolhatók. A közös számlák zárolásának további feltétele nincs.
A polgári perrendtartás (Kódikas Politikís Dikonomías) 982. cikkének (2) bekezdése értelmében a tartásdíj, munkabér, nyugdíj, biztosítási ellátás stb. fizetése iránti követelések teljesítésére szolgáló összegek mentesek a zárolás alól. Az interneten nem áll rendelkezésre a polgári perrendtartás szövegéhez vezető link. A fenti összegek mentesek a zárolás alól, anélkül, hogy az adósnak erre irányuló kérelmet kellene benyújtania.
Nincsenek olyan különös rendelkezések, amelyek szabályozzák a bankszámla zárolásáért vagy a bankszámla-adatok rendelkezésre bocsátásáért felszámított költségek és díjak megállapítását. A Görög Bankszövetség (Ellinikí Énosi Trapezón) álláspontja szerint azonban a hitelintézetek jogosultak azon költségek megfizetését követelni, amelyeket az állami bevételek beszedéséről szóló 356/1974. sz., módosított, hatályos törvényrendelet 30A. és 30B. cikke kifejezetten előír (Kódikas Eispráxeos Dimosíon Esódon (KEDE).
Az állami bevételekkel foglalkozó független hatóság (Anexártiti Archí Dimosíon Esódon) a számlazárolási végzés kezelésében való részvételéért nem számol fel díjat. A végzést azonban a bírósági végrehajtó hajtja végre, aki ennek díját közvetlenül a végzés kiadását kérő személlyel szemben érvényesíti. Az interneten nem áll rendelkezésre a bírósági végrehajtói díjakat ismertető oldalra vezető link. A Pénzügyminisztérium nem számít fel díjat a számlainformációkkal kapcsolatos, 14. cikk szerinti tájékoztatás nyújtásáért.
Az ideiglenes számlazárolást elrendelő európai végzést a nemzeti jog szerinti biztosítási intézkedéssel (asfalistikó métro) egyenértékűnek kell tekinteni. Az azonos joghatást eredményező nemzeti végzések között nincs rangsor.
A jogorvoslati kérelem elbírálására hatáskörrel rendelkező bíróság az a bíróság, amely az ideiglenes számlazárolást elrendelő európai végzést kibocsátotta; tehát a polgári járásbíróság hatáskörébe tartozó követelések esetén a polgári járásbíróság bírája, minden más követelés esetében pedig az egyesbíróként működő elsőfokú bíróság bírája. A 34. cikk (1) és (2) bekezdése szerinti jogorvoslati lehetőségek esetén legfeljebb 20 000 EUR összegű követelések tárgyában a polgári járásbíróság. A 20 000 EUR-t meghaladó követelések esetén a hatáskörrel rendelkező bíróság az elsőfokú bíróság.
A polgári járásbíróság elutasító határozata ellen fellebbezést lehet benyújtani az egyesbíróként működő elsőfokú bírósághoz, amelynek elutasító határozatával szemben a Fellebbviteli Bíróság előtt lehet fellebbezni. A fellebbezést a határozatnak az adós részére történő kézbesítésétől számított 30 napon belül kell benyújtani.
A bírósági illetékek összege hozzávetőleg az igényelt összeg körülbelül négy ezreléke. Ez a számítás egyaránt alkalmazandó a végzés kiadásának kérelmezése és a végzés elleni fellebbezés esetén.
Csak a görög nyelven benyújtott dokumentumokat fogadják el.